 Madaxweyne Muuse Biixi Cabdi, waxa uu sheegay in wiilka maanta maamulka Muqdisho Raisal wasaaraha ka ahi uu waqti dhaweyd qaxootinimo ku joogay caasimadda Hargeysa, balse uu maanta abaal-gud uga dhigay shacabka reer Somaliland inuu ku tilmaamo qaar maamulkiisa hoos yimaadda, taasina ay marag ka tahay abaal ka dhaciisa, waxaana isaga oo arrimahaas ka hadlaya uu yidhi, Inamada jooga ee haatan xamar ka taliyaa ama dhallinyaronimo ha qaado, ama is yeel-yeel ha ka ahaatee waxa ay illowsan yihiin wiilka Raisal wasaaraha ahi shalay isaga oo qaxooti Hargeysa ku jooga ayuu hayad yar oo NGO ah ka shaqaynayey, Abaal laawe, isaga oo Hargeysa qaxootinimo ku jooga, ayuu maalintii rimay-gacmeed ku doorteen qolo ciidamo ajaanib ahi ilaalinayaan yidhi Berbera ayaan xukumaa, Anigu caqliga caynkaas ah u jawaabi maayo, idinkuna waqti ha iskaga luminina, wixii uu yidhi iyo wixii Baarlamaankiisu meel mariyey waxa laga rabaa meeshii uu la tegi lahaa ee uu ka hirgelin lahaa, qolada gabaydaa naftii hafar bay yidhaahdaan. 